**Strănută păpădia**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strănută păpădia

Și zboară pălăria

Una și iară una...

Se-mprăștie cununa

De raze de lumină

Ce-au fost strânse-mpreună

În aura pufoasă

Ce-a fost odată casă.

Strănută păpădia...

Pe umeri saltă ia

În hora-n care vântul

Ne-a desprins de pământul

Ce e tot mai departe,

De care-am fost legate.

E puf de păpădie

Pe fața albei ie,

Pe-aripi de vânt de vară

Lumina ne-nconjoară,

Am păpădie-n gând,

Strănut și zbor râzând!